Pfalz-Ardenner

Da Palz-Adenner is e rescht jungi Kaldblieder-Gaulrass. 

 Gschischt 

Di Rass is um 1900 rum entschdanne. Grundlag fär ihr Zucht ware vor allem frånzesische Kaltbludrasse wie Lothringer, Comtois un Adenner, un weiderhie Belgier, Rhåinisch Deitsches Kaltblut un Bayarisches Kaltblut. In da Palz ware di Palz-Adenner in da Lond- un Forschdwärtschaft noch in de nainzähhunnderdfuchzischer Johr weit vabreit im Oisatz.

In de nainzähhunnerdseschzischer un -sibzischer Johr hot da Beschdand, wie bei de meischde Kaldblutrasse, schdajg abgenumme. Heit kimmare sisch widder angaschierde Zischder um ihrn Fortbeschdand. Drotzdem is di Rass mid weldweit bloß ugfähr dreißisch råirassische Gail immer noch vum Ausschderwe bedroht. 

 Kennzeische 

miniatur|links|In Palz-Adenner im Wormser Tiergadde
Di Palz-Adenner sin Fix, Braune, Rabbe un Schimmel un hawwe e Widerrischtheh vun ugfähr 152 bis 162 Zendimeder. Als Brandzeische hawwe se di Buschdawe „PA“ unnara Kron.

Des Zuchtziel is in vielseidisch vawendbarer Kaltbludgaul vun middlarem Råhme un ghowener Gångqualidät. Er soll leischt bis middlschwer soi un in ausgreifende un loggare Bewegungsablaaf hawwe. Charagderlisch soll-er umgänglisch, ausgeglische un leischdungsfähisch soi. Zum Veredle vun da Rass därfe Gail vun bschdimmde annare Rasse oigekraizt werre. Des sin Adenner, Bredone, Comtois, Sieddeitsches Kaltblut, Rhåinisch Deitsches Kaltblut, Schwedischer Adenner un Sächsisch-Diaringisches Kaltblut.

Verwendt worre is da Palz-Adenner vor allem in da Lond- un Forschdwärtschaft. Heit hodd-er als Freizeit- un Fahrgaul villeischt doch e Zukunft. Außer färs Ziege vun Warre eigent-a sisch durschaus aa gut zum Reide.

 Quelle 
 Im Netz 

 Pferdezuchtverband Rheinland-Pfalz-Saar e. V.
 Tiergarten Worms

Kategorie:Zooloschie